น้ำมันปิดพุ่งแรง/หุ้น,ทองคำสหรัฐลบ
หุ้นดาวโจนส์ปิดลบ 8.69 จุด ด้านราคาน้ำมันพุ่ง 1.05 ดอลลาร์ ขณะที่ทองคำลดลง 1.8 ดอลลาร์
9 ต.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,746.25 จุด ลดลง 8.69 จุด หรือ -0.03%, ดัชนี เอสแอนด์พี 500 ปิดที่ 4,391.34 จุด ลดลง 8.42 จุด หรือ -0.19% และดัชนี แนสแดค ปิดที่ 14,579.54 จุด ลดลง 74.48 จุด หรือ -0.51%ดัชนีดาวโจนส์ตลาดหุ้นนิวยอร์กปิดลบเมื่อวันที่ 8 ต.ค. ถูกกดดันหลังจากกระทรวงแรงงานสหรัฐ เปิดเผยตัวเลขการจ้างงานนอกภาคเกษตรเพิ่มขึ้นเพียง 194,000 ตำแหน่งในเดือนก.ย. ต่ำกว่าที่นักวิเคราะห์คาดการณ์ที่ระดับ 500,000 ตำแหน่ง หลังจากเพิ่มขึ้น 366,000 ตำแหน่งในเดือนส.ค.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนพ.ย. เพิ่มขึ้น 1.05 ดอลลาร์ หรือ 1.3% ปิดที่ 79.35 ดอลลาร์/บาร์เรล ซึ่งเป็นระดับปิดสูงสุดนับตั้งแต่วันที่ 31 ต.ค. 2557 และพุ่งขึ้น 4.6% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนธ.ค. เพิ่มขึ้น 44 เซนต์ หรือ 0.5% ปิดที่ 82.39 ดอลลาร์/บาร์เรล และเพิ่มขึ้น 3.9% ในรอบสัปดาห์นี้ ท่ามกลางภาวะตึงตัวของปริมาณพลังงานทั่วโลก ซึ่งหนุนราคาน้ำมันดิบสหรัฐขึ้นสู่ระดับสูงสุดในรอบเกือบ 7 ปีราคาทองคำโคเม็กซ์งวดส่งมอบเดือนธ.ค. ลดลง 1.8 ดอลลาร์ หรือ 0.1% ปิดที่ 1,757.4 ดอลลาร์/ออนซ์ และปิดลดลง 1 ดอลลาร์ในรอบสัปดาห์นี้